CELEX: 62019CA0018
Language: bg
Date: 2020-07-02 00:00:00
Title: Дело C-18/19: Решение на Съда (първи състав) от 2 юли 2020 г. (преюдициално запитване от Bundesgerichtshof — Германия) — WM/Stadt Frankfurt am Main (Преюдициално запитване — Пространство на свобода, сигурност и правосъдие — Директива 2008/115/ЕО — Общи стандарти и процедури, приложими в държавите членки за връщане на незаконно пребиваващи граждани на трети страни — Условия на задържане — Член 16, параграф 1 — Задържане в затвор с цел извеждане — Гражданин на трета страна, който представлява сериозна заплаха за обществения ред или обществената сигурност)

24.8.2020   
            
            
               BG
            
            
               Официален вестник на Европейския съюз
            
            
               C 279/7
            
         
      Решение на Съда (първи състав) от 2 юли 2020 г. (преюдициално запитване от Bundesgerichtshof — Германия) — WM/Stadt Frankfurt am Main
      (Дело C-18/19) (1)
      
      (Преюдициално запитване - Пространство на свобода, сигурност и правосъдие - Директива 2008/115/ЕО - Общи стандарти и процедури, приложими в държавите членки за връщане на незаконно пребиваващи граждани на трети страни - Условия на задържане - Член 16, параграф 1 - Задържане в затвор с цел извеждане - Гражданин на трета страна, който представлява сериозна заплаха за обществения ред или обществената сигурност)
      (2020/C 279/10)
      Език на производството: немски
      
         Запитваща юрисдикция
      
      Bundesgerichtshof
      
         Страни в главното производство
      
      
         Жалбоподател: WM
      
         Ответник: Stadt Frankfurt am Main
      
         Диспозитив
      
      Член 16, параграф 1 от Директива 2008/115/ЕО на Европейския парламент и на Съвета от 16 декември 2008 година относно общите стандарти и процедури, приложими в държавите членки за връщане на незаконно пребиваващи граждани на трети страни трябва да се тълкува в смисъл, че допуска национална правна уредба, която позволява задържане с цел извеждане на незаконно пребиваващ гражданин на трета страна в затвор, отделно от обикновените затворници, поради това че представлява действителна, настояща и достатъчно сериозна заплаха, която засяга основен обществен интерес или вътрешната или външната сигурност на съответната държава членка.
      
         (1)  ОВ C 112, 25.3.2019 г.